kardosdrur/scandi-wiki huggingface dataset:
Panthalassa

Panthalassa (en neologisme, sammensat af græsk πᾶν pan = "alt", "hele" + θάλασσα thalassa = "hav" altså: "alle have" ) er det hav, der omgav det tidligere superkontinent Pangæa. Panthalassas "efterfølger" er Stillehavet.

Tidligere have
The Copenhagen Post

The Copenhagen Post er en engelsksproget ugeavis, der primært omhandler danske og især københavnske forhold.

Referencer 

Ugeaviser fra Danmark
Aviser fra Sjælland
The Copenhagen Post
Roberta Wright McCain

Roberta Wright McCain (født 7. februar 1912 i Muskogee, død 12. oktober 2020) var en amerikansk oliearving og jetsetter, der var mor til senatoren og præsidentkandidaten John McCain.

Personer fra Oklahoma
Hundredårige
Ole Kielberg

Ole Beck Kielberg (9. august 1911 i Hillerød – 2. maj 1985 i Dageløkke) var en dansk kunstmaler.

Elev på Kunstakademiet 1929 - 1933.  Frekventerede 1933 - 1934 Académie Scandinavie  Maison Watteau i Paris. Han var medlem af Corner- og Høstudstillingen fra 1936 til sin død. 

Kielberg stod for en fornyelse af Fynboernes naturalistiske tradition med sine karakteristiske lyse koloristiske og lyriske værker, hvis motiver overvejende var landskaber, dyr, og blomster. Særligt landskaber omkring Daugløkke, Nivå og Helsingør i Nordsjælland fandt vej til Kielbergs lærred. Hans værker er overvejende akvareller og oliemalerier.

Han modtog Eckersberg Medaillen i 1959 og Thorvaldsen Medaillen i 1978.

Litteratur 
 Peter Heiberg: Ole Kielberg 1911 - 1985. Fredensborg-Humlebæk lokalhistoriske Forening, 2012. 84 sider + lyd-cd.

Eksterne henvisninger 
 
 

Malere fra Danmark
Modtagere af Eckersberg Medaillen
Danskere i 1900-tallet
Personer fra Hillerød
Modtagere af Thorvaldsen Medaillen
Personer i Dansk Biografisk Leksikon
Personer i Kraks Blå Bog (afdøde)
Doris Haddock

Doris "Granny D" Haddock (24. januar 1910 – 9. marts 2010) var en amerikansk politiker, og liberal politisk aktivist fra New Hampshire, der opnåede national berømmelse i alderen mellem 88 og 90, da hun gik over 3200 meter i hele det kontinentale USA.

Hendes gåtur i landet tog mere end et år, og begyndte den 1. januar 1999, i det sydlige Californien og sluttede den 29. februar 2000 i Washington DC. Senere lavede hun navneændring af sit mellemnavn, til "Granny D" hvilket var et navn, som hun havde været kendt under længe, først den 19. august 2004, blev hendes navneændring officielt.

Hendes politikske karriere begyndte i 1960.

Politikere fra USA
Hundredårige
Personer fra New Hampshire
Høstudstillingen

Høstudstillingen var en dansk kunstnersammenslutning, der eksisterede fra 1932 til 1949, dog først fra 1934 under navnet Høstudstillingen. Gruppen var i begyndelsen sammensat af både naturalister og abstrakte kunstnere.

Sammenslutningen talte naturalistiske malere som Knud Agger, Flemming Bergsøe, Harald Leth, Ole Kielberg og Mogens Zieler. I 1936 blev den associeret med gruppen Corner, og fra 1938 og frem optoges en række abstrakte kunstnere som medlemmer. Gruppen bevægede sig efterhånden helt over i det abstrakte udtryk, hvilket førte til en splittelse i 1942, hvorefter naturalisterne begyndte at melde sig ud fra 1945 og frem. Enkelte abstrakte kunstnere meldte sig så ud, og gruppen blev opløst i 1949. Gruppen var en af forløberne for COBRA.

Fra 1942 og frem til opløsningen bestod gruppen af bl.a. Else Alfelt, Ejler Bille, Henry Heerup, Egill Jacobsen, Asger Jorn, Richard Mortensen, Carl-Henning Pedersen og Erik Thommesen.

Forløberne til Høstudstillingen var Den nye Udstilling og Humoristsalon fra 1934, og Billedhuggersammenslutningen af 1933.

Medlemmer af Høst 
 Knud Agger
 Else Alfelt
 Flemming Bergsøe
 Ejler Bille
 Henry Heerup
 Egill Jacobsen
 Asger Jorn
 Svavar Gudnason
 Ole Kielberg
 Harald Leth
 Sonja Ferlov Mancoba
 Richard Mortensen
 Knud Nielsen
 Erik Ortvad
 Carl-Henning Pedersen
 Erik Thommesen
 Mogens Zieler

Kilder 
 Artikel i Den Store Danske

Kunstnersammenslutninger fra Danmark
Etableret i 1932
Ophørt i 1949
I.M. Pei

Ieoh Ming Pei (født 26. april 1917, død 16. maj 2019), bedre kendt som I.M. Pei, var en kinesisk-født, amerikansk arkitekt.

Pei var manden bag den omfattende restaurering og udbygning af Louvre i Paris med den kontroversielle hovedindgang, "Den store Pyramide" i den centrale slotsgård og den imponerende underetage med lobby, Metrostation, butikker og multietnisk restaurant.

Han havde desuden tegnet Swissôtel The Stamford, som er 226 meter højt.

Arkitekter fra USA
Modernistiske arkitekter
Modtagere af Presidential Medal of Freedom
Amerikanere i 1900-tallet
Amerikanere i 2000-tallet
John Levy

John Levy (født 11. april 1912, død 20. januar 2012) var en amerikansk bassist og forretningsmand.

Levy blev født i New Orleans og flyttede senere med familien til Chicago. I 1944 flyttede han til New York, hvor han spillede sammen med musikere som Ben Webster, Erroll Garner, Milt Jackson og Billie Holiday. I 1949 blev han bassist i George Shearing Quintet, og fungerede også som Shearings road manager. 

I 1951 grundlagde Levy virksomheden John Levy Enterprises, Inc., der blev den første afro-amerikanske manager-virksomhed indenfor pop og jazz. I løbet af 1960'erne fungerede Levy som manager for en række artister, herunder George Shearing, Nancy Wilson, Cannonball Adderley, Joe Williams, Shirley Horn, Jimmie Raye og Ramsey Lewis.

I 1997 blev Levy optaget i International Jazz Hall of Fame, og i 2006 blev han udnævnt til "Jazz Master" af the National Endowment for the Arts. Han død i en alder af 99 år i Altadena i Californien.

Referencer

Eksterne henvisninger 

 Lushlife: "Virtual Home" of John Levy
 
 Biography "Men, Women, and Girl Singers" on Snap Sizzle Bop! 
 Listing on National Endowment for the Arts Jazz Masters Fellowships 
 Interview på All About Jazz

Jazzmusikere fra USA
Bassister fra USA
Vejguldkarse

 
Vejguldkarse (Rorippa sylvestris), ofte skrevet vej-guldkarse, er en 20-60 cm høj urt, der vokser f.eks. på dyrket jord og i vejkanter.

Beskrivelse 
Vejguldkarse er en flerårig urt med en opstigende vækst. Stænglerne er furede og hårløse, og de er lysegrønne eller sine steder med et violet anstrøg. Bladene er spredtstillede og fjersnitdelte med spidse afsnit og en skarpttakket rand. Oversiden er græsgrøn, mens undersiden er lysegrøn.

Blomstringen sker i juni-august, hvor man finder de små blomsterstande både endestillet og fra de øverste bladhjørner. De enkelte blomster er regelmæssige og 4-tallige med gule kronblade. Frugterne er aflange skulper med mange frø.

Rodnettet består af en forgrenet, krybende jordstængel og talrige, grove rødder.

Højde x bredde og årlig tilvækst: 0,50 x 0,50 m (50 x 50 cm/år).

Voksested 

Arten er udbredt i Mellemøsten, Kaukasus og Europa, herunder også i Danmark, hvor den findes hist og her. Den er knyttet til lysåbne voksesteder med forholdsvist højt kalk- og næringsindhold. Derfor optræder den som ukrudt på marker, langs vejkanter og på affaldspladser.

Ved bredderne af Gudenåen findes arten sammen med bl.a. alm. fredløs, hjertegræs, korsknap, alm. skjolddrager, engkabbeleje, gul fladbælg, knoldet brunrod, kærgaltetand, lodden dueurt, nyserøllike, sumpkællingetand og trævlekrone

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Gule blomster
Guldkarse
Kap Sankt Vincent

Kap Sankt Vincent eller Kap de São Vicente (Portugisisk: Cabo de São Vicente) er et forbjerg i kommunen Sagres, Algarve i det sydlige Portugal. Tæt ved det ligger klippefremspringet Ponta de Sagres.

Beskrivelse 
Spidsen af forbjerget er det sydvestligste punkt i Portugal. I kraft af sin placering som yderpunkt i det kontinentale Europa, er stedet er udpeget som udgangspunkt hele tre europæiske fjernvandreveje. Det drejer sig om E3, der skal gå til Istanbul i Tyrkiet (6.950 km), E4, der skal gå til Cypern (10.450 km) og E9, der skal gå til Narva-Jõesuu i Estland (5.000 km). Ingen af de tre vandreveje er endnu nået til Portugal, det nærmeste stykke ligger på E4 ved Malaga i Spanien. 

Portugals geografi
Sankt Vincent
Kiro Gligorov

Kiro Gligorov (født 3. maj 1917, død 1. januar 2012) var Makedoniens første præsident.

Gligorov dimitterede fra Beograd Universitets juridiske fakultet og blev en deltager i den antifascistiske kamp for de etniske makedonere fra 1941. Han har haft forskellige høje positioner i det politiske etablissement af den Socialistiske Føderale Republik Jugoslavien, herunder som statssekretær for finanser i Forbundsrepublikkens udøvende Råd, og som medlem af det jugoslaviske formandskab samt formand for Forsamlingen af Den Socialistiske Føderative Republik Jugoslavien fra den 15. maj 1974 til 15. maj 1978.

Kildehenvisninger

Eksterne henvisning

Nordmakedoniens præsidenter
Politikere fra Nordmakedonien
Madret

En madret, oftest blot omtalt som en ret, er en særlig anretning af mad, der er klar til at blive spist eller serveret. 

En madret kan blive serveret til spisning ved et dækket bord med tallerkener og bestik, men kan også spises med hænderne. 

Instruktioner til fremstilling af en madret gennem madlavning gives i en opskrift. 

Madretter kan indgå i et måltid, hvor der serveres flere retter, og opdeles så ofte som  forret, hovedret  og dessert. 

Fremstilling af madretter foregår efter forskellige traditioner og med forskellige ingredienser i forskellige dele af verden, og betegnes ofte som "køkken", eksempelvis fransk køkken, tyrkisk køkken, japansk køkken osv.

Navngivning
Mange madretter har særlig navne (f.eks. postej), hvorimod andre har beskrivende navne, som f.eks. stegt flæsk med persillesovs. Flere madretter er navngivet efter deres oprindelse (f.eks. spaghetti bolognese). Andre retter er navngivet efter bestemte personer, der har udviklet madretten eller har gjort denne kendt, som eksempelvis Brillat-Savarin ost, der er opkaldt efter den franske gourmet og politiker Jean Anthelme Brillat-Savarin, eller en Chaliapin-steak opkaldt efter den russike operasanger Feodor Chaliapin, der fik denne madret serveret i 1934 i Japan,

Referencer
Sea Change

Sea Change er det 5. Beck album, som blev udgivet d. 24. September 2002. Albummet er produceret af Nigel Godrich (Radiohead, Travis, Gnarls Barkley, m.m.) som også har producer for Becks album Mutations og The Information.

Trackliste 
Alle sange er skrevet af Beck.

 "The Golden Age" – 4:35 
 "Paper Tiger" – 4:36 
 "Guess I'm Doing Fine" – 4:49 
 "Lonesome Tears" – 5:38 
 "Lost Cause" – 3:47 
 "End of The Day" – 5:03 
 "It's All in Your Mind" – 3:06 
 "Round the Bend" – 5:15 
 "Already Dead" – 2:59 
 "Sunday Sun" – 4:45 
 "Little One" – 4:27 
 "Side of the Road" – 3:23

Noter 

Album fra 2002
Art Gilmore

Art Gilmore (18. marts 1912 – 25. september 2010) var en amerikansk radio-og tv-speaker.

Eksterne henvisninger 
 

Tv-personligheder fra USA
Personer fra Tacoma
Patrick Macnee

Patrick Macnee (født 6. februar 1922, død 25. juni 2015) var en engelsk skuespiller, der var bedst kendt for sin rolle som den hemmelige agent, John Steed, i serien The Avengers, som blev sendt i perioden 1961–1969.

Eksterne henvisninger 

 

Skuespillere fra England
Gigi

Gigi er en roman fra 1944 af den franske forfatter Colette.

Handlingen fokuserer på en ung parisisk pige, der bliver oplært som kurtisane, og hendes venskab med en velhavende kultiveret mand, der opdager, at han er forelsket i hende og til sidst får lov at blive hendes første elsker. I filmen fra 1958 er dette ændret til at han gifter sig med hende, men det er en moralsk tilretning, der ikke er i romanens ånd. I 1958 var det ikke acceptabelt for et amerikansk publikum at en heltinde kunne være letlevende.

Romanen har også dannet grundlag for et teaterstykke og flere biograffilm. Første filmatisering var Gigi fra 1958 instrueret af Vincente Minnelli. 

Romaner fra Frankrig
Fendt

Fendt er en tysk traktorproducent, der fra 1997 er ejet af AGCO-koncernen, som også ejer bl.a. traktorproducenterne Massey Ferguson og Valtra. Fendt var også den første producent af heavy-duty traktor med trinløs transmission, den revolutionerende Fendt Vario transmision.

Fendt har traktorer i seriene: 200, 300, 500, 700, 800, 900 og 1000, hvor de fleste af dem er udstyret med en motor fra motorproducenten Deutz AG, men også firmaets egne motorer er begyndt at finde plads i nogle modeller,

dog blev 800 serien fra 1993-1999 og 900 serien fra 1997-2005 udstyret med en 6.9 L motor fra MAN.
 
Den største model er pt. Fendt 1050 vario, med 500 hk (16/12-2014).

I 2010 lancerede Fendt en selvkørende finsnitter. Modellen Fendt Katana 65 er udstyret med en 16 liters Mercedes V8 motor på 650 hk. Produktionen på fabrikken i Hohenmölsen, Tyskland, rundede i maj 2013 100 enheder.

Noter 

Traktormærker
Traktorproducenter
Fremstillingsvirksomheder fra Tyskland
AGCO
Dorothy Janis

Dorothy Janis (født 19. februar 1912 i Dallas i Texas, død 10. marts 2010) var en skuespiller fra stumfilmsepoken. Hendes korte filmkarriere begyndte da hun besøgte en slægtning, som arbejdede på en Fox film i 1927. Der blev hendes skønhed bemærket, og hun blev spurgt om hun ville medvirke i en prøveindspilning. Det førte til at Janis kom til at indspille fem film, fire stumfilm og én talefilm. Hun var bedst kendt for sine roller sammen med Ramon Novarro i The Pagan (1929). Hun pensionerede sig i 1930 og giftede sig senere med bandlederen Wayne King i 1932. De var gift i 53 år frem til hans død i 1985. Hun boede resten af sit liv i Paradise Valley, Arizona.

Filmografi 
 1930 Lummox
 1929 The Pagan
 1929 The Overland Telegraph
 1928 Fleetwing
 1928 Kit Carson

Noter

Eksterne henvisninger 
 
 

Skuespillere fra Texas
Hundredårige
Edward Short

Edward Watson Short, Baron Glenamara, CH PC (født 17. december 1912, død 4. maj 2012) var en britisk politiker og medlem af partiet Labour. Han sad i det britiske Underhus for valgkredsen Newcastle upon Tyne. Han var minister under Labour-regeringen Harold Wilson, og han sad efterfølgende i Overhuset, hvor han fortsat kom jævnligt til få år inden sin død. Fra 16. juni 2011, hvor James Allason døde, til sin død var Short den ældste levende person, der havde været medlem af underhuset.

Ledere af Underhuset
Lord Presidents of the Council
Life peers
Næstformænd for Labour (UK)
Personer fra Newcastle upon Tyne
Briter i 1900-tallet
Briter i 2000-tallet
Francisco Varallo

Francisco Varallo (født 5. februar 1910, død 30. august 2010) var en argentinsk fodboldspiller, der spillede på Argentinas fodboldlandshold. Han var den sidste levende person, der spillede med i den første VM-finale, der fandt sted i Montevideo, Uruguay i 1930.

Francisco Varallo afsluttede den aktive karriere i Boca Juniors, hvor han opnåede 210 kampe og scorede 181 mål.

Eksterne henvisninger 

Fodboldspillere fra Argentina
Fodboldspillere fra Boca Juniors
Hundredårige
Lancaster County (South Carolina)

Lancaster County er et amt i South Carolina i USA med omkring 75.000 indbyggere i 2008 og et areal på 1.437 km². Amtets hovedby er Lancaster.

Geografisk afgrænses amtet mod vest af Catawba-floden og Sugar Creek og mod øst af Lynches-floden. Naboamterne er (også i South Carolina med mindre andet er nævnt):
 Union County, North Carolina (nord)
 Chesterfield County (øst)
 Kershaw County (syd)
 Fairfield County (sydvest)
 York County (vest)
 Chester County (vest)
 Mecklenburg County (nordvest)

Historie 
De første europæiske nybyggere kom fra Lancaster, Pennsylvania, som var opkaldt efter slægten Lancaster, den ene af parterne i de engelske Rosekrige i det 15. århundrede. Da nybyggerne dukkede op i området omkring 1750, gjorde catawba-indianerne krav på området, men snart kom der mange nybyggere, og indianerne måtte acceptere deres invasion. På vejen til området brugte nybyggerne de gamle indianerstier, der snart blev så befærdede, at de udviklede sig til veje.

USAs 7. præsident Andrew Jackson blev født i Lancaster County i 1767.

Demografi 
Etnisk er 71% af amtets befolkning hvide amerikanere, 27% afroamerikanere, ca. 1,5% spansk- eller latinamerikanere, mens øvrige befolkningsgrupper udgør forsvindende andele. Økonomisk er befolkningen i amtet presset, idet omkring 12,8% lever under fattigdomsgrænsen. Arbejdsløsheden er på 17,8%

Counties i South Carolina
Erich Auerbach

Erich Auerbach (9. november 1892 i Berlin, Tyskland – 13. oktober 1957 i Wallingford i Connecticut i USA) var en tysk filolog, litteraturvidenskabsmand, litteraturkritiker og forfatter.

Auerbach blev efter at have deltaget i 1. verdenskrig doktor i romansk filologi ved Philipps-Universität i Marburg i 1921 på en disputats om Dante. Med nazismens opblomstring måtte Auberbach, der var jøde, forlade sit arbejde i 1935 og flyttede i første omgang til Istanbul. Her udgav han sit mest kendte værk, Mimesis, der beskriver virkelighedsfremstillingen i vestlig litteratur fra antikken til moderne tid. Han flyttede til USA i 1947, hvor han blev tilknyttet Pennsylvania State University. Fra 1950 til sin død var han professor i romansk filologi ved Yale University.

Filologer fra Tyskland
Faglitterære forfattere fra Tyskland
Ansatte ved Yale University
Kritikere fra Tyskland
Litteraturvidenskabsfolk
Flygtninge
Jøder fra Tyskland
DTC

DTC har flere betydninger:

 Danish Touringcar Championship – dansk motorsportsserie (1998 - 2011)
 Danish Thundersport Championship – dansk motorsportsserie (2012 - nu)

anlæg
 GateWay E45 – hed tidligere Danmarks Transportcenter ved Vejle
Otto Norn

Otto Creemers Norn (født 13. december 1915 i Horsens, død 5. december 2004) var en dansk kunsthistoriker og museumsmand.

Han var søn af arkitekt Viggo Norn, blev student i Horsens 1935; mag.art. i kunsthistorie 1942; dr.phil. 1949 og var på studieophold i Frankrig i 1938, i Italien 1950 og siden på talrige studierejser. Han var museumsinspektør ved Nationalmuseets middelaldersamling 1949-68, derefter professor ved Aarhus Universitet indtil 1977, men hele tiden tilknyttet projektet Danmarks Kirker. Dansk arkitekturhistorie og middelalderens billedverden var hovedtemaerne i Norns produktion.

Under orlov var han direktør for Det Danske Institut for Videnskab og Kunst i Rom fra 1957, adjunkt ved Københavns Universitet og dansk gæsteprofessor ved Christian-Albrechts-Universität i Kiel 1967-68; professor i kunsthistorie ved Aarhus Universitet 1968. Medlem af Det kongelige danske Selskab for Fædrelandets Historie, Selskabet for dansk Kulturhistorie, Selskabet til Udgivelse af danske Mindesmærker (sekretær 1949-64), styrelsen i Selskabet for Danmarks Kirkehistorie (1968) og den danske komité for Historikernes internationale Samarbejde. Medlem af byggeudvalget vedr. Koldinghus, 1971. Han var Ridder af Dannebrog.

Han blev gift 28. marts 1942 med Judith N., f. 25. august 1915 på Kofoedgaard ved Klemensker, datter af gårdejer Anker Kure og hustru Thora f. Kofoed.

Udvalgte skriftlige arbejder 
 Nicolai Taarn, Arkitektur og Historie (1945)
 Mester Michiels to Breve til Christian II (1948)
 Vor Frelsers Kirke i Horsens (1948)
 Christian III's borge (1949, disputats)
 Bornholms Byer (1952)
 Kronborgs Bastioner (1954)
 Hesselagergaard og Jacob Binck (1961)
 Sønderborg Slot (1963)
 Jydsk granit (1968)
 En købstads industrialisering (1973)
 At se det usynlige. Mysteriekult og ridderidealer (1982)
 Levende sten (1997)

Kilder 
 Kraks Blå Bog 1957 og 1974

Kunsthistorikere fra Danmark
Ansatte ved Nationalmuseet
Professorer fra Aarhus Universitet
Ansatte ved Københavns Universitet
Riddere af Dannebrog
Personer fra Horsens
Faglitterære forfattere fra Danmark
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Førstehjælpsinstruktør

En førstehjælpsinstruktør underviser i den førstehjælp, der gives til en sygdomsramt eller tilskadekommen inden ambulance eller andet sundhedsfagligt personale tager over.

Førstehjælpsinstruktør er ikke en beskyttet titel, og alle må kalde sig førstehjælpsinstruktør. De fleste førstehjælpsinstruktører har dog gennemgået Dansk Førstehjælpsråds instruktøruddannelse og er registreret ved Dansk Førstehjælpsråd gennem en eller flere af rådets medlems- eller samarbejdsorganisationer.

Som instruktør registreret ved Dansk Førstehjælpsråd er det muligt at udstede rådets elektroniske kursusbeviser der er kompetencegivende i forbindelse med f.eks. erhvervelse af kørekort eller erhvervsuddannelser.

Uddannelsen til førstehjælpsinstruktør består af to dele - et førstehjælpskursus samt en førstehjælpsinstruktøruddannelse på 10 dage.

Der findes forskellige udbydere af disse instruktørkurser, men målet er dog det samme. Et instruktørbevis skal fornys hver 5. år.

Eksterne kilder/henvisninger 

Førstehjælpsuddannelse  ved Dansk Førstehjælpsråd 
Kursus
Førstehjælp
Hans Erni

Hans Erni (født 21. februar 1909 i Luzern, død 21. marts 2015) var en schweizisk maler, designer og billedhugger. Han var især kendt for at illustrere frimærker, aktivisme, litografier for det schweiziske Røde Kors og deltagelse i den Internationale Olympiske Komité. Hans-Erni-huset i Luzerns Schweiziske Transportmuseum indeholder en stor samling af kunst.

Eksterne henvisninger 

Malere fra Schweiz
Billedhuggere
Designere
Hundredårige
Personer fra Luzern
Deltagere ved olympiske kunstkonkurrencer
Schweizere i 1900-tallet
Schweizere i 2000-tallet
Fenris Gråryg

Fenris Gråryg (eng:Fenrir Greyback) er en fiktiv person i Harry Potter-universet. Han er ikke en dødsgardist, men får lov til at gå i deres tøj og agere dødsgardist som belønning for sine mord. Og er desuden varulv.

Fenris har blandt andre bidt Hogwarts lærer i Forsvar mod Mørkets Kræfter på Harrys tredje år, Remus John Lupus, da han var en lille dreng, Bill Weasley (men bliver ikke varulv da det ikke var fuldmåne) Ron Weasleys storebror. Fenris har en svaghed for at bide børn, da han elsker deres bløde hud. Hans mål er at bide så mange troldmænd og mugglere, at han kan skabe en varulve-hær og underlægge troldmandssamfundet.

Man hører første gang om Gråryg i Harry Potter og Halvblodsprinsen
i Tusmørkegyden da Draco Malfoy truer Borkin med ham.

Personer i Harry Potter-universet
Jean Erdman

Jean Erdman (alias Jean Erdman Campbell; født den 20. februar 1916, død 4. maj 2020) var en amerikansk danser og koreograf inden for moderne dans.

Kildeangivelser 

Personer fra Honolulu
Dansere fra USA
Koreografer fra USA
Hundredårige
Amerikanere i 1900-tallet
Amerikanere i 2000-tallet
Dansk astragel

 
Dansk astragel (Astragalus danicus) er en 5-25 cm høj urt, der i Danmark vokser på tør, åben bund på skrænter og strandoverdrev.

Beskrivelse 
Dansk astragel er en flerårig urt med en stærkt forgrenet og opstigende vækst. Ofte dækker en enkelt plante en stor flade. Stænglerne er furede og hårede. Bladene er uligefinnede med 7-13 par småblade. De er aflange til elliptiske, helrandede og hårklædte. Oversiden er mørkt grågrøn, mens undersiden kun er en ubetydelighed lysere.

Blomstringen sker i juni-juli, hvor man finder blomsterne sidde i endestillede klaser. De enkelte blomster er uregelmæssige (typiske ærteblomster) med violette kronblade. Frugten er en aflang, næsten sort bælg med mange frø.

Rodnettet består af en lang, dybtgående pælerod med mange tynde siderødder.

Højde x bredde og årlig tilvækst: 0,20 x 0,80 m (20 x 80 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

Arten er udbredt i Sibirien, Østasien, Centralasien og Europa, herunder i Danmark, hvor den dog er sjælden og kun er set i Østjylland, Nordøstfyn og i Nordvestsjælland. Den findes på lysåbne steder med tør, kalkrig og næringsfattig jord, dvs. på skrænter og strandoverdrev.

På overdrevene ved Ordrup Næs i Odsherred findes arten sammen med bl.a. alm. mælkeurt, bakkenellike, bredbladet timian, fåresvingel, kornet stenbræk, lav tidsel, nikkende kobjælde, plettet kongepen, tandbælg, vellugtende gulaks og vårstar

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Violette blomster